b'\n_START_ARTICLE_\nDiferencialna destilacija\n_START_PARAGRAPH_\nDiferencialna destilacija je najenostavnej\xc5\xa1a destilacijska metoda. Je enostopenjska nestacionarna \xc5\xa1ar\xc5\xbena operacija in se uporablja za \xc5\xa1ar\xc5\xbene in ne preostre lo\xc4\x8ditve. Kapljevinsko zmes nato\xc4\x8dimo v kotel, jo segrejemo do vreli\xc5\xa1\xc4\x8da in predestiliramo \xc5\xbeeleni del vlo\xc5\xbeka. Hlape kondenziramo in ujamemo v predlo\xc5\xbeko. Vsaka izmed komponent v parni fazi je v ravnote\xc5\xbeju z vrelo teko\xc4\x8dino. Ker so komponente razli\xc4\x8dno hlapne, dobimo v parni fazi ve\xc4\x8d bolj hlapne komponente. Ker gre za nestacionaren proces, se sestava teko\xc4\x8de in parne faze tekom destilacije spreminjata po Rayleighovem integralu. Re\xc5\xa1imo ga lahko na razli\xc4\x8dne na\xc4\x8dine (grafi\xc4\x8dno, s posku\xc5\xa1anjem,...)'